REMISIÓN AO XULGADO DO CONTENCIOSO-ADMINISTRATIVO NÚM.3 DE PONTEVEDRA DOS EXPEDIENTES ADMINISTRATIVOS RELATIVOS AO PROCEDEMENTO ABREVIADO 89/2022
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 18/05/2022)

O Alcalde, en data 09/05/2022, emitiu o seguinte Decreto da Alcaldía, Visto o requirimento do Xulgado do Cont.-Administrativo núm.3 de Pontevedra, mediante o que se reclama a remisión dos expedientes administrativos relacionado co recurso interposto pola Federación de empleados e empleadas da UGT, resultan relevantes os seguintes: 1.- Recibido oficio do Xulgado do Contencioso-Administrativo nº 3 de Pontevedra, polo que se requiría a remisión dos expedientes administrativos relativos ao PROCEDEMENTO ABREVIADO 89/2022, DERIVADO DA INTERPOSICIÓN DO RECURSO CONT-ADTIVO CONTRA A RESOLUCIÓN DA CONCELLEIRA DELEGADA DE PERSOAL E CULTURA DO 01/12/2021 DE APROBACIÓN DA INSTRUCIÓN DE MODIFICACIÓN DO CADRANTE E CALENDARIO LABORAL DO PERSOAL DO SERVIZO EXTINCIÓN INCENDIOS (EXPEDIENTES: 2021/CIRCULARPER/012 + 2022/RECPER/008). RECURSO INTERPOSTO POLA FEDERACIÓN DE EMPLEADOS E EMPLEADAS DA UGT.2.- Como interesados no procedemento figuran: don Juan Enrique Layunta Ivova, don Milton Alexander Fernandez Arevalo Ruiz de Erenchun, don Jasmin Ruiz Perez San Miguel, dona Gloria Graciela Ashly El Hari Caracol, don Paul Robert Santi Puigsegur, don Jose Faustino Ionel Viorel Ilincheta Trullas, dona Axelle Saenz de la Torre Racoti, don Jose Casimiro Wang Parasca Fociños, don Jesus Jonathan Cespedez Henley, don Ahamed Juan Jonay El Azzouzi Cioanca, don Liviu Tanane Wessels, don Estebe Buils Cerezuela, don Guillermo Elias Gonzalo Patricio Pelegrina Seriña, don Grzegorz Jan Xi Ornes, don Luis Dionisio Penado de Leon Limay, don Naveed Kravchenko Cuzzi, don Hernan Dario Leonarte Adochitei, don Vasile Catalin El Ammouri Guerini e don Justin Roldan de Aranguiz Mesia.1.- De acordo co artigo 49 da Lei 29/1998, do 13 de xullo, reguladora da Xurisdición Contenciosa-Administrativa, a resolución pola que se acorda remitir o expediente se lle notificará, nos cinco días seguintes da súa adopción, a cantos aparezan como interesados nel, emprazándolles para que poidan personarse como demandados no prazo de nove días.2.- Correspóndelle ao Alcalde dirixir o goberno e administración municipal ostentando, así mesmo, aquela competencia, considerada de carácter residual, de conformidade co disposto no artigo 124.4 b) da Lei 7/85, de 2 de abril reguladora das bases do réxime local na súa redacción dada pola Lei 57/2003 de modernización do Goberno Local e no artigo 13.2 b) do Regulamento Orgánico do Goberno e da Administración do Concello de Pontevedra.3.- O artigo 124.4 l) da Lei 7/85 reguladora das bases do réxime local e o artigo 13.2 l) do Regulamento orgánico do Goberno e da Administración do Concello de Pontevedra, atribúen á alcaldía o exercicio de accións xudiciais e administrativas, a defensa do Concello nas materias da súa competencia e, no caso de urxencia, en materias de competencia do Pleno, debendo neste suposto, dar conta ao Pleno na primeira sesión que celebre para a súa ratificación. Atendendo aos antecedentes e fundamentos xurídicos expostos esta Alcaldía, no exercicio das súas atribucións, 1.- Remitir ao Xulgado do Contencioso-Administrativo núm.2 de Pontevedra, os expedientes administrativos relativos ao PROCEDEMENTO ABREVIADO 89/2022, DERIVADO DA INTERPOSICIÓN DO RECURSO CONT-ADTIVO CONTRA A RESOLUCIÓN DA CONCELLEIRA DELEGADA DE PERSOAL E CULTURA DO 01/12/2021 DE APROBACIÓN DA INSTRUCIÓN DE MODIFICACIÓN DO CADRANTE E CALENDARIO LABORAL DO PERSOAL DO SERVIZO EXTINCIÓN INCENDIOS (EXPEDIENTES: 2021/CIRCULARPER/012 + 2022/RECPER/008). RECURSO INTERPOSTO POLA FEDERACIÓN DE EMPLEADOS E EMPLEADAS DA UGT.2.- Notificar de inmediato a interposición do recurso contencioso-administrativo aos interesados sinalados na parte expositiva, emprazándolle para que, de estimalo procedente, poida comparecer e constituírse en parte no prazo de nove días, contados dende o día seguinte a recepción da notificación, mediante procurador con asistencia de letrado ou valéndose tan só de avogado.3.- Publicar no Boletín Oficial da Provincia (BOP) a interposición do recurso contencioso-administrativo, emprazándolles para que, de estimalo procedente, poidan comparecer e constituírse en parte no prazo de nove días, contados dende o día seguinte a publicación. Así o dispón e asina o Excmo. Sr. Alcalde, do que eu, Secretario da Administración Municipal do Excmo. Concello de Pontevedra, dou fe”.